Sygdom gav farao kvindelige træk | Illustreret Videnskab
Test din IQ i Illustreret Videnskabs store, gratis IQ-test. Sygdom gav farao kvindelige træk
Arkæologi:Hudspecialist stiller diagnose ud fra portrætter og mumier.
From: IV nr. 14, 2008 Forskerne har længe undret sig over den egyptiske farao Akhnatons meget specielle ansigts- og kropsform, men nu mener den amerikanske hudspecialist Irwin Braverman at have fundet svaret. Angiveligt led Akhnaton, der regerede fra 1379 til 1362 f.Kr., både af overproduktion af enzymet aromatase og af sygdommen kraniosynostose, dvs. for tidlig sammenvoksning af bensømmene i dele af kraniet. Kraniosynostose kan netop medføre et aflangt hoved på en tynd hals, som det ses på Akhnatons portrætter.En for stor mængde af aromatase hos en mand betyder, at han udvikler feminine træk, fordi enzymet, der findes i huden, hjernen, fedtvævet og knoglerne, omdanner testosteron til østradiol, der er det aktive østrogen. Akhnaton fremstilles på billeder og i skulpturer med blandt andet store balder og bryster, og ifølge Irwin Braverman er dette tegn på, at faraoen led af en hormonsygdom. Han underbygger sin teori med den kendsgerning, at Akhnatons seks døtre alle meget tidligt udviklede bryster, nogle allerede i en alder af tre år. Braverman peger desuden på, at mumierne af nogle af Akhnatons efterkommere, deriblandt hans søn Tutankhamon, viser tydelige tegn på kraniosynostose, hvad der kan ses som et bevis, fordi sygdommen er arvelig. Akhnatons mumie er aldrig fundet, men dna-analyser af hans efterkommeres mumier kan måske give det endelige svar på, om faraoen led af de to gensygdomme.
Etruskergrav gemte kvindelig aristokrat Nye fund afbilder farao fra gylden æra Arkæologer går ind i anden verdenskrig Arkæologer fortæller hverdagens historie Arkæologer håber at finde Kleopatra Læs mere om